በባንክ፣ ገበያ እና አንዳንድ ቦታዎች የሚታየው የሕዝብ መጨናነቅ ለኮሮና ወረርሽኝ መስፋፋት እንደሚያጋልጥ አብመድ ታዝቧል፡፡
ባሕር ዳር፡ ሚያዝያ 07/2012 ዓ.ም (አብመድ) አካላዊ ንክኪ፣ ትንፋሽና የጋራ መገልገያ ቁሶች ለኮሮና ቫይረስ መተላፊያነት እንደሚያገለግሉ በተደጋጋሚ እየተገለጸ ነው፡፡ ከዚህ በመነሳትም ሰዎች አካላዊ ርቀታቸውን እንዲጠብቁ፣ እጆቻቸውን በንጹህ ውኃና ሳሙና እንዲታጠቡና ሲስሉና ሲያነስነጥሱ አፍና አፍንጫቸውን በመሐረብ ወይም በክርናቸው እንዲሸፍኑ እየተመከረ ነው፡፡በሀገሪቱ የተከሰተውን የኮሮና ወረርሽኝ ስርጭትን ለመከላከል፣ ለመቆጣጠር እና የሚያስከትለውን ጉዳት ለመቀነስ የአስቸኳይ ጊዜ አዋጅ መውጣቱም ይታወቃል፡፡ በአዋጁ ማስፈጸሚያ ደንብ ላይ ከተከለከሉ ተግባራት ለሃይማኖታዊ ወይም ማኅበራዊ ዓላማ፣ ለመንግሥታዊ ወይም ለፖለቲይሁን እንጅ በኢትዮጵያ ንግድ ባንክ አንዳንድ ቅርንጫፎች አብመድ ተዟዙሮ እንደተመለከተው ኃላፊነት በጎደለው መንገድ ሰዎች አገልግሎት ለማግኘት ተሰባስበው ተመልክተናል፡፡ ከእነዚህም ውስጥ ዓባይ ማዶ፣ ሽንብጥ እና ክብራን ገብርኤል ቅርንጫፎች በተጠጋጋ መንገድ አገልግሎት ሲሰጡ ተመልክተናል፡፡ ዛሬ ደግሞ በርካታ ቁጥር ያላቸው ሰዎች ያለምንም ጥንቃቄ በጥግግት ግብይት ሲፈጽሙም ተመልክተናል፡፡ ከአንዳንድ ሰዎች በስተቀር ወረርሽኙን ለመከላከል የሚያገለግሉ የአፍ እና አፍንጫ መሸፈኛ (ማስክ) አለማድረጋቸው ደግሞ ማኅበረሰቡ ለወረርሽኙ ትኩረት አለመስጠቱን አመላካች እንደሆነ መረዳት ይቻላል፡፡በኢትዮጵያ ንግድ ባንክ ክብራን ገብርኤል ቅርንጫፋ ሥራ አስኪያጅ መንግሥቱ አጣናው እንደገለጹት ተገልጋዮች ርቀታቸውን ጠብቀው እንዲገለገሉ ጥረት ቢደረግም መመሪያውን ተግባራዊ ለማድርግ ከአቅም በላይ ሆኗል፡፡ ችግሩንም ለመቅረፍ ለባሕር ዳር ከተማ አስተዳድር ፖሊስ መምሪያ እና ለባንኩ የባሕር ዳር ድስቲሪክት ድጋፍ እንዲደረግላቸው በደብዳቤ መጠየቃቸውን ተናግረዋል፡፡ ፖሊስ መምሪያውም ዛሬ እስከ ቀኑ 5፡00 ተገልጋዮች ርቀታቸውን ጠብቀው እንዲገለገሉ ድጋፍ ማድረጉን ገልጸዋል፡፡አሜሪካ ባሳየችው መዘናጋት በኮሮና ወረርሽኝ ክፉኛ እየተጎዳች መሆኗን ዛሬ አምባሳደር ፍጹም አረጋ መናገራቸው ይታወሳል፡፡ መጀመሪ ላይ ቫይረሱ ቻይና ላይ ብቻ ተወስኖ ይቀራል የሚለው አስተሳሰብ መዘናጋት ፈጥሯል ብለው እንደሚምኑ የተናገሩት በአሜሪካ የኢትዮጵያ ልዩ መልእክተኛና ባለሙሉ ስልጣን አምባሳደር ፍጹም አረጋ አሁን ላይ ወረርሽኙ በመላው ዓለም መዳረሱን መናገራውን ዘግበናል፡፡ አሜሪካም ባሳየችው ቸልተኝነት አሁን ለመቆጣጠር አስቸጋሪ ሆኖባታል፡፡ አሜሪካ ወረርሽኙን ለመከላከል ባሳየችው መዘናጋት እየደረሰባት ካለው ቀውስ በመማር ኢትዮጵያውያኑ ራሳቸውን ሊጠብቁ ይገባል፡፡ዘጋቢ፡- ዳግማዊ ተሠራ